Burung Flamingo Besar - Wikipedia

# Burung Flamingo Besar

### Dari Wikipedia Bahasa Melayu, ensiklopedia bebas.

Burung Flamingo Besar
Pengelasan saintifik

Alam: | Haiwan
Filum: | Kordata
Subfilum: | Vertebrat
Kelas: | Burung
Order: | Phoenicopteriformes
Famili: | Phoenicopteridae
Genus: | Phoenicopterus
Spesies: | P. ruber

Syot rapat Burung Flamingo Besar

Burung Flamingo Besar (bahasa Inggeris: Caribbean Flamingo) ialah satu [[spesies besar flamingo yang berkait rapat dengan Greater Flamingo serta Flamingo Chile, dan kekadang dianggap sebagai konspesies. Nama sainsnya Phoenicopterus ruber. Rencana ini menurut pengolahan dalam Ibis (2002) 144 707-710.

Burung Flamingo Besar membiak di:

- Kepulauan Galapagos
- pantai Colombia dan Venezuela serta pulau-pulau berhampiran
- Semenanjung Yucatán di Mexico
- Caribbean utara di Bahamas
- Hispaniola
- Cuba
- Kepulauan Turki dan Caicos.

Kebanyakan burung yang dilihat di Florida selatan biasanya dianggap sebagai burung yang sesat, walaupun sekurang-kurangnya seekor anak burung di Semenanjung Yucatán pernah dilihat di Taman Negara Everglades, dan yang lain merupakan kelana benar dari Cuba.

Habitat Burung Flamingo Besar adalah serupa dengan saudara-saudaranya, dan termasuk lagun bergaram, kukup lumpur, dan tasik-tasik payau yang cetik. Serupa dengan semua burung flamingo, burung ini bertelur sebiji telur tunggal yang putih seperti kapur di atas timbunan lumpur.

Panjangnya Burung Flamingo Besar ialah 120–140 sentimeter; beratnya burung jantan 2.8 kilogram manakala berat burung betina 2.2 kilogram. Warna kebanyakan bulunya merah jambu, dan membezakannya daripada spesies Eropah yang berwarna lebih pucat. Sayapnya berwarna merah, dengan bulu pelepah terbang berwarna hitam. Warna paruhnya merah jambu dengan hujung yang hitam, dan kakinya berwarna merah jambu pada keseluruhannya. Bunyinya burung ini seolah-olah angsa. Burung Flamingo Besar adalah satu-satunya burung flamingo yang wujud secara semula jadi di Amerika Utara.

Burung Flamingo Besar ialah salah satu spesies yang dilindungi oleh Perjanjian Pemuliharaan Burung Air Berhijrah Afrika-Eurasia.

## [Sunting] Rujukan

- BirdLife International (2004). Phoenicopterus ruber. Senarai Merah IUCN 2006 untuk Spesies Terancam. IUCN 2006. Dimuat turun pada 12 Mei 2006. Kemasukan pangkalan data termasuk alasan mengapa spesies ini tidak menimbulkan kebimbangan.

## [Sunting] Pautan luar

- Animasi tomografi komputer 3D yang menunjukkan anatomi kepala Burung Flamingo Besar

Diperolehi daripada "http://ms.wikipedia.org../../../b/u/r/Burung_Flamingo_Besar_14a7.html"

Kategori: Burung | Phoenicopteriformes

##### Views

- Rencana
- Perbincangan
- Semakan terkini

##### perhubungan

- Tentang Wikipedia
- Masyarakat
- Muat naik pintar
- Hubungi kami
- Menderma
- Bantuan

##### Cari

##### Bahasa lain

- Български
- Deutsch
- English
- Français
- Magyar
- Lietuvių
- Nederlands
- ‪Norsk (nynorsk)‬
- ‪Norsk (bokmål)‬
- Polski
- Português
- Русский
- Svenska
- Türkçe